**8. osztály nyelvtan**

**Feladatok**

1. A Szitakötő 35. számából származnak az idézetek.

Egyszerű mondat vagy összetett mondat? Jelöld a mondatok után E vagy Ö betűvel!

Mi leszek, ha nagy leszek? \_\_\_\_

Időbankot tervezek. \_\_\_\_\_

Számláimra befogadok minden szürke, esős napot. \_\_\_\_\_

Örülj inkább, hogy véget ért! \_\_\_\_\_

A maradékot gondosan elrakta, hogy minden álmát megvalósíthassa belőle. \_\_\_\_\_

Másnap, mikor Csizmarek visszavitte a dobozkát a boltba, Kron Oszkár sokatmondón somolygott a pult mögött. \_\_\_\_\_

A cég ajándéka. \_\_\_\_\_

Ha már megtaláltad, maradjon a tiéd! \_\_\_\_\_

Az időérzékelés tehát attól függ, hogy az agyat milyen ingerek érik. \_\_\_\_\_

A gyerekek időérzékelése egészen különleges. \_\_\_\_\_

Körülbelül tízéves korban kezdik úgy érzékelni az idő múlását, ahogyan a felnőttek. \_\_\_\_\_

2. Az előző feladat összetett mondataival dolgozunk tovább.

a) Figyeld meg a tagmondatok sorrendjét! Állapítsd meg, melyik a főmondat, melyik a mellékmondat! Jelöld fölötte F és M betűkkel!

b) Karikázd be az utalószókat! Ha nincs utalószó, pótold!

c) Keretezd be a kötőszókat!

3. Milyen sorrendben követheti egymást a főmondat és a mellékmondat? Mondj példát az 1. feladatból!

4. Keresd meg az összetett szavak közös előtagját vagy utótagját! Megtudod, mi a 35. szám témája! Gyűjts további példákat! (Csoportmunka)

1. \_\_\_\_\_\_\_\_ mértékes, számítás, járás

2. próba, rekord, tél \_\_\_\_\_\_\_\_

3. \_\_\_\_\_\_\_\_ rend, bér, mutató

4. biológia, torony, kar \_\_\_\_\_\_\_\_

5. Juss el 5 lépésben a KARÓRA szótól a MESTERMŰ szóig összetett szavakkal! Az előző szó utótagja legyen a következő szó előtagja! Több megoldás is lehetséges!

KARÓRA - \_\_\_\_\_\_\_\_\_\_\_\_ - \_\_\_\_\_\_\_\_\_\_\_\_ - \_\_\_\_\_\_\_\_\_\_\_\_ - MESTERMŰ

6. Hf.: Írj egy rövid fogalmazást, melynek utolsó mondata:

Ha már megtaláltad, maradjon a tiéd!